Document ID: /roh_data/filtered/fineweb-2-filterrobots_roh.jsonl.gz/73822

Nom / vopna
Il nom Ardez
Il nom Ardez vain manzunà la prüma jada sco „fiskalische Taberne bei Ardezis“ aint in ün urbari dal 9avel tschientiner. La derivanza dal nom es intscherta. Davo cha'l chastè da Steinsberg d'eira gnü fabricha ha dovrà il cumün eir il nom Steinsberg, quai per tuot ils documaints scrits in lingua tudais-cha. Dal 1880 ha ordinà la regenza grischuna cha'l cumün as stopcha decider per ün o per tschel nom. La radunanza cumünala ha tschernü il nom Ardez, e quai unanimamaing.
La vopna da l'anteriur cumün d'Ardez
Descripziun: La vopna ha duos parts. La part sura muossa la mità d'ün capricorn, suotvart als vezza ün'uschèditta crusch cun pattas [Tatzenkreuz]. Quella tira adimmaint cha'l cumün d'Ardez faiva part plü bod a la Lia da la Chadè.
Motivaziun: La vopna es gnüda s-chaffida in basa ad ün sagè dal principi dal 19avel tschientiner cull'inscripziun SIGILLUM COMMUNITATIS ARDETIENSIS.Culuors cumünalas: alb-nair